แวะร้านนี้แบบไม่ตั้งใจ เพราะอยากหาอะไรทานง่ายๆ ก่อนไปต่อทะเล เลยมาลงเอยที่นี่ ร้านเป็นร้านใหญ่พอควร เป็นตึกแถว 2 คูหา อยู่เลยโลตัสจันทบุรีมาหน่อยนึง ตรงข้ามร้านขายเครื่องใช้ไฟฟ้า the best ใกล้ๆร้าน sweet factory แบบเดินไปได้(อันนี้คือเป้าหมายหลักของ เรา) อาหารเป็นแบบจานเดียว ข้าวหน้าเป็ด ก๋วยเตี๋ยวเป็ด-ไก่ ทุกอย่างที่เป็นเป็ด-ไก่มีหมด แต่ที่แปลกคือข้าวมันหน้าเป็ดไม่เคยลอง ราคาทุกจานธรรมดา 25 บาท พิเศษ 30(นี่ปรับขึ้นมาแล้วนะ) ถูกมาก วันที่ไปช่วงประมาณเที่ยงของจะหมดแล้ว ได้ทานไม่กี่อย่าง                                                ++ข้าวมันหน้าเป็ด แปลกดี รสชาติข้าวมันเฉยๆนะ น้ำจิ้มราดเป็นเหมือนน้ำจิ้มข้าวมันไก่ แต่มีพริกเผาให้ด้วย โดยส่วนตัวชอบข้าวมันไก่มากกว่า                   ++เกาเหลา ให้มาเยอะถ้าเทียบกับราคา ปรุงแล้วรสชาติโอเคอยู่ เรียกว่าคุ้มดี              โดยรวมฝากท้องทานได้แบบสบาย กระเป๋า ไปกันชุดใหญ่ 8 คน 200 บาทเองอ่ะ มิน่าลูกค้าถึงเทียวมาทานกันเรื่อยๆ